മാച്ച് പോയിന്റ് രക്ഷിച്ചു ജയം കണ്ടു പ്ലിസ്കോവ, ബിയാങ്കയും കെര്ബറും മൂന്നാം റൗണ്ടില് യു.എസ് ഓപ്പണില് രണ്ടാം റൗണ്ടില് പരാജയം മുന്നില് കണ്ട ശേഷം ജയിച്ചു കയറി നാലാം സീഡ് ചെക് താരം കരോലിന പ്ലിസ്കോവ. അതിശക്തമായ പോരാട്ടം ആണ് സീഡ് ചെയ്യാത്ത അമേരിക്കന് താരം അമാന്ത അനിസിമോവ പ്ലിസ്കോവക്ക് രണ്ടാം റൗണ്ടില് നല്കിയത്. ആദ്യ സെറ്റില് തന്നെ കടുത്ത പോരാട്ടം കണ്ടപ്പോള് അവസാന സര്വീസില് ലഭിച്ച ബ്രൈക്ക് ആണ് പ്ലിസ്കോവക്ക് 75 നു സെറ്റ് നല്കിയത്. രണ്ടാം സെറ്റ് പക്ഷെ അതിലും കടുത്തു. ടൈബ്രേക്കറിലേക്ക് സെറ്റ് നീണ്ടപ്പോള് സെറ്റ് കയ്യിലാക്കിയ അമേരിക്കന് താരം മത്സരം മൂന്നാം സെറ്റിലേക്ക് നീട്ടി. ശക്തമായ ടൈബ്രേക്കര് 75 നു ആണ് അമാന്ത ജയിച്ചത്. മൂന്നാം സെറ്റും സമാനമായ പോരാട്ടം കണ്ടപ്പോള് സെറ്റ് വീണ്ടും ടൈബ്രേക്കറിലേക്ക്. ഇത്തവണ ടൈബ്രേക്കറില് 52 നു വേഗം മുന്നിലെത്തിയ അമേരിക്കന് താരം മാച്ച് പോയിന്റും സൃഷ്ടിച്ചു. എന്നാല് ഇത് അതിജീവിച്ച പ്ലിസ്കോവ ടൈബ്രേക്കറിലൂടെ സെറ്റ് കയ്യിലാക്കി മൂന്നാം റൗണ്ടിലേക്ക് മുന്നേറി. മത്സരത്തില് 24 ഏസുകള് ഉതിര്ത്ത ചെക് താരം പരാജയത്തിന് മുന്നില് നിന്നാണ് ജയം കയ്യിലാക്കിയത്. അമേരിക്കന് താരം ലോറന് ഡേവിസിനെ നേരിട്ടുള്ള സെറ്റുകള്ക്ക് തകര്ത്ത മുന് ജേതാവ് കനേഡിയന് താരവും ആറാം സീഡും ആയ ബിയാങ്ക ആന്ദ്രീസ്കുവും മൂന്നാം റൗണ്ടിലേക്ക് മുന്നേറി. 4 തവണ ബ്രൈക്ക് വഴങ്ങിയെങ്കിലും 6 തവണ ബ്രൈക്ക് കണ്ടത്തിയ ബിയാങ്ക 64, 64 എന്ന സ്കോറിന് ആണ് അമേരിക്കന് താരത്തെ തകര്ത്തത്. ഉക്രൈന് താരം ആന്ഹേലിനയെ വീഴ്ത്തിയ മുന് ലോക ഒന്നാം നമ്ബര് ആയ 16 സീഡ് ജര്മ്മന് താരം ആഞ്ചലിക്ക കെര്ബറും മൂന്നാം റൗണ്ടിലേക്ക് മുന്നേറി. ഉക്രൈന് താരത്തെ 63, 62 എന്ന നേരിട്ടുള്ള സ്കോറിന് തകര്ത്ത് ആയിരുന്നു കെര്ബറിന്റെ മുന്നേറ്റം. അതേസമയം 30 സീഡ് ആയ ക്രൊയേഷ്യന് താരം പെട്ര മാര്ട്ടിച്ചിനെ 76, 64 എന്ന സ്കോറിന് മറികടന്ന സീഡ് ചെയ്യാത്ത ഓസ്ട്രേലിയന് താരം അജ്ല ടോംജനോവിച്ചും മൂന്നാം റൗണ്ടിലേക്ക് മുന്നേറി.